ท่าอากาศยานนานาชาติซวาร์ตโนช

ท่าอากาศยานนานาชาติซวาร์ตโนช (อาร์มีเนีย: Զվարթնոց միջազգային օդանավակայան, อักษรโรมัน: Zvart'nots' mijazgayin ōdanavakayan; Zvartnots International Airport) (IATA: EVN, ICAO: UDYZ) เป็นท่าอากาศยานนานาชาติที่ให้บริการนครเยเรวาน เมืองหลวงของประเทศอาร์มีเนีย ตั้งอยู่ในซวาร์ตโนช ซึ่งห่างจากเมืองหลวงไป 15 กิโลเมตร (9.3 ไมล์) ท่าอากาศยานนี้เป็นท่าอากาศยานนานาชาติหลักของเยเรวานและของประเทศ รวมถึงมีการใช้งานมากที่สุดในประเทศอาร์มีเนีย ท่าอากศยานสามารถรับอากาศยานได้ถึงขนาดของอันตอนอฟ อัน-225, โบอิง 747-400 และ แอร์บัส เอ380 โดยมีรันเวย์หมายเลข 09 ที่ติดตั้งระบบ ILS CAT II ซึ่งทำให้อากาศยานสามารถใช้งานได้แม้ในสภาพการมองเห็นต่ำ ในปี 2019 จำนวนยอดผู้ใช้บริการท่าอากาศยานต่อปีพุ่งสูงเกิน 3 ล้านคนเป็นครั้งแรกในประเทศ และเพิ่มขึ้นเกิน 5 ล้านคนในปี 2023 อ้างอิง แม่แบบ:โครงประเทศอาร์มีเนีย